**ПОЛИТИКА**

**ЗА ЗАЩИТА НА ЛИЧНИТЕ ДАННИ**

**НА УЧАСТНИЦИТЕ В ОБУЧЕНИЯ, СЕМИНАРИ, КОНФЕРЕНЦИИ**

**И ДРУГИ ОБУЧИТЕЛНИ МЕРОПРИЯТИЯ,**

**ОРГАНИЗИРАНИ ОТ ДЪРЖАВНИЯ ЛОГОПЕДИЧЕН ЦЕНТЪР (ДЛЦ)**

**Уважаеми клиенти,**

Благодарим Ви, че избрахте обученията на ДЛЦ за повишаване на Вашата квалификация. Вашето лично пространство и защитата на личните Ви данни са много важни за нас. Затова, с настоящата Политика за защита на личните данни, имаме за цел да Ви запознаем подробно защо и как обработваме личните Ви данни.

**Събиране и обработване на данни, необходими за изпълнение на договор**

Ние събираме и обработваме лични данни за Вас, в случай, че ни ги предоставите доброволно, попълвайки заявка за обучение, конференция или друго събитие, организирано от ДЛЦ (напр. през формите за регистрация в сайта, по имейла или по телефона) или ако са ни представени от Възложител (напр. Вашият работодател) по повод изпълнение на договор за организиране и провеждане на обучение. Използваме предоставените данни за кореспонденция с Вас, за да обработим Вашата регистрация като участник в обучението, да удостоверим Вашето присъствие и да издадем удостоверение за участие, както и за целите на нашата финансово-счетоводна дейност и данъчно отчитане. Данните, които събираме и обработваме за тези цели, включват:

* Физическа идентичност: имена, дата на раждане, място на раждане, подпис, адрес, телефон и адрес на електронната поща за връзка;
* Съциална идентичност: образование, специалност, образователно-квалификационна степен, обучаваща институция, диплома № и дата на издаване. Данните се събират само за лица с педагогическа професия.
* Трудова дейност: длъжност, месторабота, адрес на местоработата.

Съобразно изискванията на данъчното и счетоводното законодателство и за целите на нашата обучителна дейност, срокът, в който съхраняваме и обработваме Вашите данни, е 20 години, освен ако не сте дали изричното си съгласие да ги използваме и след изтичане на този срок.

**Предоставяне на данни на трети лица, във връзка с изпълнение на договор**

За изпълнение на нашите задължения като организатор на обучения, семинари, конференции и др. събития, Ваши данни ще бъдат предоставени на трети лица – наши подизпълнители (напр. фирми за куриерски и пощенски услуги; хотели, в които правим резервации за нощувки при провеждане на обучения и събития); партньори (напр. при съвместно осъществяване на обучителна дейност с университети и др. организации, в случаи, когато те издават удостоверения за преминала квалифокация); софтуерни и IT компании, поддържащи информационните ни системи; юрисконсулти, адвокати, доколкото тази информация е необходима за изпълнението на възложените им функции; лица, специализирани в обработването на лични данни; други трети лица – администратори на лични данни в рамките на Република България и МОН.

 **Обработване на данните за целите на директния маркетинг**

Вашите данни ще бъдат използвани за целите на директния маркетинг само в случай, че сте дали доброволно, вашето изрично съгласие в рамките на писмена декларация или чрез попълването на предвидените за тази цел форми в сайта ни. В този случай Вие ще получавате актуална информация за нашите обучения на посочения от Вас адрес и/или електронна поща. При дадено изрично съгласие, може да получавате анкетни запитвания от нас с цел подобряване на предлаганите от нас обучения. Личните данни, които ще обработваме за целите на директния маркетинг, включват:

* Данни за физическа идентичност: имена, адрес, телефон и адрес на електронната поща;
* Трудова дейност: длъжност, месторабота, адрес на местоработата;
* Търговско поведение: преминали обучения.

Съхраняваме и използваме тези данни за срок от 10 години, освен ако не сте дали изричното си съгласие да продължим да ги изпалзваме и след изтичането на този срок. Вие можете да се откажете по всяко време от използването на Вашите данни за целите на директния маркетинг, като за целта изпратите съобщение на следните имейл адресите: logo\_c@abv.bg, dlc@logoped.bg

За целите директния маркетинг, ние предоставяме Вашите данни на наши бизнеспартньори (напр. куриерски и пощенски услуги); софтуерни и IT компании, поддържащи информационните ни системи; лица, специализирани в обработването на лични данни; други трети лица; администратори на лични данни в рамките на Република България.

За целите на нашия директен маркетинг извършваме автоматизирано вземане на решения и профилиране.

**Права на субектите на данни**

Вие имате право по всяко време да:

* Поискате информация от нас за конкретния вид на съхраняваните за Вас лични данни, сроковете, предвидени за тяхното съхранение, както и лицата или категорията лица, които имат достъп до тях;
* Да поискате коригиране на предоставените от Вас лични данни или на част от тях;
* Да поискате изтриване (упражняване на „правото да бъда забравен“) на предоставените от Вас лични данни или на част от тях;
* Да оттеглите даденото от Вас съгласие личните Ви данни да бъдат обработвани обработвани, както и да бъдат предоставяни на трети лица;
* Да възразите срещу обработването на личните Ви данни или срещу предоставянето им на трети лица;
* Да поискате преносимост на личните данни от един администратор на друг.

За целта е необходимо да изпратите писмено заявление до нас на имейл адресите: logo\_c@abv.bg, dlc@logoped.bg .

В Държавният логопедичен център има длъжностно лице по защита на данните, скоито може да осъществите контакт на следния имейл адрес: z.elenkova@logoped.bg; GSM: +359 878 341 732.